**ΕΝΗΜΕΡΩΣΗ ΥΠΟΨΗΦΙΩΝ ΑΙΜΟΔΟΤΩΝ ΓΙΑ ΤΙΣ ΕΠΗΡΕΑΖΟΜΕΝΕΣ**

**ΑΠΟ ΕΛΟΝΟΣΙΑ ΠΕΡΙΟΧΕΣ (Επικαιροποίηση 18/12/2019)**

**Αγαπητοί μας**

**Σας ευχόμαστε καλές γιορτές! Καλή κι ευλογημένη χρονιά!**

Σας ενημερώνουμε ότι βάσει εγγράφου του Εθνικού Κέντρου Αιμοδοσίας (Αριθ. πρωτοκ. 9168/18-12-2019) **οι ΕΠΗΡΕΑΖΟΜΕΝΕΣ από ελονοσία περιοχές** είναι:

**Από τη Π.Ε. Πιερίας και συγκεκριμένα από τον Δήμο Πύδνας-Κολινδρού:**

**1**. **Αιγίνιο,** **Καταχάς,** και **Μεγάλη Γέφυρα** (από την **Δημοτική Ενότητα Αιγινίου)**

**2.** **Παλιάμπελα (**από τη **Δημοτική Ενότητα Κολινδρού)**

**Σας παρακαλούμε πολύ να λάβετε υπ΄ όψιν σας τα παρακάτω**:

* **Αιμοδότες που κατοικούν ή εργάζονται** στις επηρεαζόμενες από ελονοσία περιοχές, αλλά και όσοι επισκέφθηκαν έστω και μία από αυτές και παρέμειναν εκεί έστω και μία νύκτα, χρειάζεται να το δηλώνουν σε όποια Υπηρεσία Αιμοδοσίας μεταβαίνουν.
* Για όσους κατοικούν ή εργάζονται σε επηρεαζόμενη περιοχή, **ΔΕΝ** επιτρέπεται η αιμοδοσία, έως ότου υπάρξει η δυνατότητα κατάλληλου εργαστηριακού ελέγχου (με ορολογικό έλεγχο και με μοριακή τεχνική) ή έως τον αποχαρακτηρισμό της περιοχής.

*Προς το παρόν, ισχύει* ***αποκλεισμός από αιμοδοσία,*** *διότι δεν υπάρχει δυνατότητα ελέγχου*.

* Υποψήφιοι αιμοδότες που ταξίδεψαν και παρέμειναν έστω και μία μόνο νύκτα σε κάποια επηρεαζόμενη περιοχή (παραμονή από τις πρώτες βραδινές έως τις πρώτες πρωινές ώρες), **δεν πρέπει να προσφέρουν αίμα πριν συμπληρωθούν 6 ΜΗΝΕΣ** από την αποχώρηση-επιστροφή τους.

**Παρακαλούνται** οι αιμοδότες που κατοικούν σε ΜΗ επηρεαζόμενες περιοχές να παρακινούν όσο το δυνατόν περισσότερους συγγενείς και φίλους να προσφέρουν αίμα, για να αντισταθμίζονται οι απώλειες μονάδων αίματος λόγω του αποκλεισμού των αιμοδοτών από τις επηρεαζόμενες περιοχές.

**Ωράριο προσέλευσης αιμοδοτών** στο Κέντρο Αίματος Γ.Π.Ν.Θ. ΑΧΕΠΑ

* Τις καθημερινές **8:30 - 13.30** και **17:30-19:30**, με εξαίρεση το πρωί της Τετάρτης.

Την Τετάρτη, οι αιμοληψίες αρχίζουν ώρα 10.30 (λόγω της εβδομαδιαίας συνάντησης του Τμήματος 8:30-10:30).

* Το Σάββατο, την Κυριακή και τις αργίες **9:00-12:30**

**Σας ευχαριστούμε πολύ!**

**Κέντρο Αίματος Π.Γ.Ν.Θ. ΑΧΕΠΑ, 19-12-2019**